**Ada Einmo Jürgensen** (født 1951i Harstad) er en norsk-samisk koreograf, pedagog, teaterviter og regissør bosatt i Mosjøen. Hun driver produksjonsselskapet Ada-Da Produksjoner. Bosatt sør i Nordland har Einmo Jürgensen særlig vært opptatt av å formidle historier fra de sydsamiske, nordiske og arktiske miljøene. Gjennom hennes banebrytende arbeid siden 80-tallet har hun synliggjort nordnorsk dansekunst både lokalt, nasjonalt og internasjonalt. 

Arbeidene hennes baserer seg ofte på gamle kulturuttrykk, transformert inn i samtiden. Hun definerer seg selv som aktivistog stykkene hennes representerer i stor grad et urfolksperspektiv som konfronterer majoritetens historiefortellinger. Einmo Jürgensen har spesialisert seg på utendørs site-specific forestillinger, og verkene hennes har blitt vist i Norge, USA, Russland, Sverige, Finland, Serbia og India.

Einmo Jürgensen er medstifter av Åarjelhsaemien Teatere og fungerte som teatersjef fra 2002-2013. I hennes periode ved teateret ble det gjort et stort nybrottsarbeid med å etablere og fremme det sydsamiske språket med tekst, bevegelse, mytefortellinger og sagn.

Einmo Jürgensen etablerte og drev Adas Dansestudio i Mosjøen fra 1982 til 1997 og var fra 1997 til 2005 adjunkt ved musikk, dans og drama ved Mjøland videregående skole.

I 1989 var hun med på å stifte Forum for Nordnorske Dansekunstnere.

I 2024 er Einmo Jürgensen involvert i flere verk under Bodø 2024- europeisk kulturhovedstad, blant annet åpningssermonien.

Utmerkelser
-----------

* Vefsn kommunes kulturpris 1988
* Statens garantiinntekt for kunstnere 2005
* Nordland fylkes kulturpris 2005
* Utnevnt som æresmedlem i Forum for nordnorske dansekunstnere 2019
* Danseinformasjonens ærespris 2021

Verk i utvalg
-------------

2017 *Elsa Laula* til Tråante 2017 Samisk 100-års jubileum på Trøndelag Teater

2016 *Hevn,* koreografi for Beaivvas Samiske Nasjonalteater

2015 *Klemetspelet*, Regi/koreografi/videreutvikling, produksjonsbistand

2014 *Dalvedh* Regi lecture performance med billedkunstner Sissel M Bergh og komponist Frode Fjellheim

2013 *Klemetspelet* Research, regi, koreografi

2012/13 *Elsa Laula* Research/medv manus/regiass/koreograf kunstnerisk ansvarlig

2011 *Gaaje* Musikk-danseperformance med utgangspunkt i samiske merkelapper for RIddu RIddu

2011 *Chaplin* Regi og Koreografi for Nord-Trøndelag Teater

2011 *Krig og Kjærleik* Cabaret, koreografi for Nord-Trøndelag Teater

2010 *Historien om en hest* Teaterstykke. Koreografi for Nord-Trøndelag Teater

2010 *Saajve Sijte* Danse/joikeforestilling 2 dansere 1 musiker

2009 *GON* Danseteater i form "samisk estetikk" – 4 dansere 1 musiker 1 skuespiller

2008 *PIAF* koreografi for Nordland Teater

2008 *Gïeje* Akustisk danseteater med 5 dansere, joik og div visning Riddu Riddu, Troms

2006-07 *Eatnemen Vuelieh*/ Salmer, joik og dans. Koreografi og regi "Sanger fra jorden" Komponist Frode Fjellheim

2006 *Riddu Rock Cirkus* Performance med kunstnere fra hele arktisk, russland, alaska Kola, Mongolia, Norge, Sápmi osv. For Riddu Riddu

2005-06 *Den Samiske Mannen?* Manus/regi med 1 skuespiller , Mikkel Gaup

2003-05 *VAAJESH GALTIJE* Manus/regi/koreografi Komponist: Frode Fjellheim 1 skuespiller, 2 dansere.

2003 *JASAT* En joik- og danseforestilling. Koreografi og regi. Ice Globe Theater, Jukkasjärvi, Sverige. En samarbeidsprod med Beáivvás Sámi Theater, Samiska Teatern, Åarjelhsaemien Teatere.

Referanser
----------

1. 1 2   www.helg.no[Hentet fra Wikidata]
2. 1 2 3 4 5  Lorentsen, Nils (5. desember 2005). «Får fylkets kulturpris». *Helgelendingen* **(norsk)**. Besøkt 15. september 2023.
3. ↑  Castello, Claudio (5. oktober 2021). «Samisk kunstner konfronterer majoritetens historiefortelling». *Utrop* **(engelsk)**. Besøkt 15. september 2023. «– Gjennom hennes banebrytende arbeid siden 80-tallet har hun synliggjort nordnorsk dansekunst både lokalt, nasjonalt og internasjonalt. Ada Einmo Jürgensen har sjøsamiske røtter, og hennes arbeid har også hatt særlig fokus på erfaringsdeling og samarbeid mellom urfolk, går det frem i jurybegrunnelsen.»
4. 1 2  «danseinfo.no Ada Einmo Jürgensen mottar danseinformasjonens ærespris». Besøkt 25. januar 2024.
5. ↑  «Samisk kunstner konfronterer majoritetens historiefortelling». Besøkt 25. januar 2024.
6. ↑  «Innstilling danseinformasjonens ærespris». Besøkt 25. januar 2024.
7. ↑  «Forum for nordnorske dansekunstnere». Besøkt 25. januar 2024.
8. ↑  «Bodø2024 er det største kulturprosjektet i Norge på over 10 år og det største i Nord-Norge noensinne.». Besøkt 25. januar 2024.
9. ↑  «Danseinformasjonens ærespris til Ada Einmo Jürgensen». *Klassisk Musikk*. Besøkt 15. september 2023.

Eksterne lenker
---------------


|  |  |
| --- | --- |
| Oppslagsverk/autoritetsdata | BIBSYS **·** VIAF
 |